CELEX: 22013D0803
Language: mt
Date: 2013-10-08 00:00:00
Title: 2013/803/UE: Deċiżjoni Nru 2/2013 tal-Kunsill ta’ Kooperazzjoni bejn l-UE u l-Iraq tat- 8 ta’ Ottubru 2013 dwar l-istabbiliment ta’ tliet sottokumitati speċjalizzati u l-adozzjoni tat-termini ta’ referenza tagħhom

24.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 352/74
            
         DEĊIŻJONI Nru 2/2013 TAL-KUNSILL TA’ KOOPERAZZJONI BEJN L-UE U L-IRAQ
   tat-8 ta’ Ottubru 2013
   dwar l-istabbiliment ta’ tliet sottokumitati speċjalizzati u l-adozzjoni tat-termini ta’ referenza tagħhom
   (2013/803/UE)
   IL-KUNSILL TA’ KOOPERAZZJONI BEJN L-UE U L-IRAQ,
   Wara li kkunsidra l-Ftehim ta’ Sħubija u Kooperazzjoni bejn l-Unjoni Ewropea u l-Istati Membri tagħha, fuq naħa waħda, u r-Repubblika tal-Iraq, fuq in-naħa l-oħra (1), (minn hawn ’il quddiem “il-Ftehim”) u b’mod partikolari l-Artikolu 112 tiegħu,
   Billi:
   
               (1)
            
            
               Skont l-Artikolu 117 tal-Ftehim, ċerti dispożizzjonijiet tiegħu ġew applikati provviżorjament mill-1 ta’ Awwissu 2012.
            
         
               (2)
            
            
               Sabiex isir kontribut lejn l-implimentazzjoni effettiva tal-Ftehim, għandu jiġi stabbilit il-qafas istituzzjonali tiegħu mill-aktar fis possibbli.
            
         
               (3)
            
            
               L-Artikolu 112 tal-Ftehim jipprovdi li l-Kunsill ta’ Kooperazzjoni għandu jkun assistit fit-twettiq ta’ dmirijietu minn Kumitat ta’ Kooperazzjoni u jista’ jiddeċiedi li jistabbilixxi kwalunkwe sottokumitat jew korp speċjalizzat ieħor biex jassistih fit-twettiq tad-dmirijiet tiegħu u għandu jiddetermina l-kompożizzjoni u d-dmirijiet ta’ dawn il-kumitati jew il-korpi u kif jiffunzjonaw.
            
         
               (4)
            
            
               Sabiex jippermettu diskussjonijiet fil-livell ta’ esperti dwar l-oqsma ewlenin li jaqgħu fi ħdan l-ambitu tal-applikazzjoni provviżorja tal-Ftehim, għandhom jiġu stabbiliti tliet sottokumitati. Bi ftehim ulterjuri tal-partijiet kemm il-lista ta’ sottokumitati u l-ambitu tas-sottokumitati individwali jistgħu jiġu mmodifikati.
            
         
               (5)
            
            
               F’konformità mal-Artikolu 10 tar-Regoli ta’ Proċedura tal-Kunsill ta’ Kooperazzjoni, il-Kunsill ta’ Kooperazzjoni jista’ jieħu deċiżjonijiet permezz ta’ proċedura bil-miktub.
            
         
               (6)
            
            
               Sabiex is-sottokumitati jsiru operazzjonali f’ħin xieraq, jeħtieġ li din id-Deċiżjoni tiġi adottata bi proċedura bil-miktub.
            
         ADOTTA DIN ID-DEĊIŻJONI:
   Artikolu Uniku
   Is-sottokumitati mniżżla fl-Anness I huma hawnhekk stabbiliti.
   It-termini ta’ referenza tas-sottokumitati kif stabbiliti fl-Anness II huma b’hekk adottati.
   
      Magħmul fi Brussell, it-8 ta’ Ottubru 2013.
      
         
            Għall-Kunsill ta’ Kooperazzjoni bejn l-UE u l-Iraq
         
         
            Il-Presidenza
         
         C. ASHTON
      
   
   
      (1)  ĠU L 204, 31.7.2012, p. 20.
   
      ANNESS I
      
         KUNSILL TA’ KOOPERAZZJONI BEJN L-UE U L-IRAQ
      
      
         Sottokumitati stabbiliti
      
      
                  (1)
               
               
                  Sottokumitat dwar id-Drittijiet tal-Bniedem u d-Demokrazija
               
            
                  (2)
               
               
                  Sottokumitat dwar il-Kummerċ u kwistjonijiet relatati
               
            
                  (3)
               
               
                  Sottokumitat dwar l-Enerġija u kwistjonijiet relatati
               
            
   
      ANNESS II
      
         Termini ta’ referenza tas-sottokumitati stabbiliti fl-Anness I, taħt il-Ftehim ta’ Sħubija u Kooperazzjoni bejn l-Unjoni Ewropea u l-Istati Membri tagħha minn naħa waħda, u r-Repubblika tal-Iraq, min-naħa l-oħra
      
      Artikolu 1
      Fil-laqgħat tiegħu, kull sottokumitat jista’ jittratta l-implimentazzjoni tal-Ftehim ta’ Sħubija u Kooperazzjoni fi kwalunkwe wieħed mill-oqsma jew fl-oqsma kollha li jkopri.
      Is-Sottokumitati jistgħu jiddiskutu wkoll suġġetti jew proġetti speċifiċi rigward il-qasam rilevanti ta’ Kooperazzjoni bilaterali.
      Każi individwali jistgħu ukoll jiġu diskussi meta jintalab minn waħda miż-żewġ Partijiet.
      Artikolu 2
      Is-Sottokumitati għandhom jaħdmu taħt l-awtorità tal-Kumitat ta’ Kooperazzjoni. Wara kull laqgħa, huma għandhom jibagħtu l-konklużjonijiet tagħhom lill-Kumitat ta’ Kooperazzjoni.
      Artikolu 3
      Is-Sottokumitati għandhom ikunu komposti minn rappreżentanti tal-Partijiet.
      Fuq ftehim taż-żewġ partijiet, is-Sottokumitati jistgħu jistiednu esperti għal-laqgħat tagħhom u jistgħu jisimgħuhom rigward punti speċifiċi fuq l-aġenda tal-laqgħat tas-Sottokumitat, kif ikun xieraq.
      Artikolu 4
      Is-Sottokumitati għandhom ikunu ppreseduti alternattivament mill-Partijiet, skont ir-regoli dwar il-presidenza alternata tal-Kumitat ta’ Kooperazzjoni minn rappreżentant tal-Unjoni Ewropea, fuq naħa waħda, u minn rappreżentant tal-Gvern tal-Iraq min-naħa l-oħra.
      Artikolu 5
      Rappreżentant tas-Servizz Ewropew għall-Azzjoni Esterna u rappreżentant tal-Gvern tar-Repubblika tal-Iraq għandhom jeżerċitaw flimkien il-funzjonijiet ta’ Segretarju Permanenti tas-Sottokumitati. Il-komunikati kollha li jikkonċernaw is-Sottokumitat speċifiku għandhom jiġu mgħoddija liż-żewġ Segretarji Permanenti.
      Artikolu 6
      Is-Sottokumitati għandhom jiltaqgħu kull meta hekk ikunu jitolbu ċ-ċirkostanzi fuq qbil tal-Partijiet, fuq il-bażi ta’ talba bil-miktub minn kwalunkwe waħda mill-Partijiet, u mill-inqas darba fis-sena. Kull laqgħa għandha ssir f’post li jkun iddeterminat miż-żewġ Partijiet u f’ħin miftiehem minnhom.
      Malli jirċievi talba minn waħda mill-Partijiet għal laqgħa tas-Sottokumitat, is-Segretarju Permanenti tal-Parti l-oħra għandu jwieġeb fi żmien 15-il jum ta’ xogħol.
      F’każ ta’ urġenza partikolari, is-sottokumitat jista’ jitlaqqa’ fi żmien iqsar jekk iż-żewġ Partijiet jaqblu.
      Qabel kull laqgħa, il-president għandu jkun informat bil-kompożizzjoni maħsuba tad-delegazzjoni taż-żewġ Partijiet.
      Il-laqgħat tas-Sottokumitat jitlaqqgħu b’mod konġunt miż-żewġ Segretarji Permanenti, li jaġixxu fi ftehim mas-Segretarji tal-Kumitat ta’ Kooperazzjoni.
      Artikolu 7
      Il-punti biex ikunu inklużi fl-aġenda għandhom jitressqu quddiem is-Segretarji Permanenti mill-inqas 15-il jum tax-xogħol qabel il-laqgħa tas-Sottokumitat inkwistjoni. Kwalunkwe dokumentazzjoni anċillari għandha tkun ipprovduta lis-Segretarji Permanenti mill-inqas għaxart (10) ijiem tax-xogħol bil-quddiem.
      Fuq il-bażi ta’ dawn il-punti, għandha titfassal u tintbagħat aġenda provviżorja, flimkien mad-dokumentazzjoni anċillari disponibbli, lis-Segretarji tal-Kumitat ta’ Kooperazzjoni, kif ukoll lir-Rappreżentanzi Permanenti tal-Istati Membri, mhux aktar tard minn ħamest ijiem tax-xogħol qabel il-laqgħa tas-Sottokumitat. F’ċirkostanzi eċċezzjonali, bi qbil bil-miktub taż-żewġ Segretarji Permanenti, jistgħu jiġu miżjuda punti f’limiti iqsar ta’ żmien.
      Artikolu 8
      Ħlief jekk ikun deċiż mod ieħor, il-laqgħat tas-Sottokumitat m’għandhomx ikunu pubbliċi.
      Artikolu 9
      Għandhom jittieħdu l-minuti għal kull laqgħa. Kopja tal-minuti u tal-konklużjonijiet ta’ kull laqgħa tas-Sottokumitat għandhom jiġu trażmessi lis-Segretarji tal-Kumitat ta’ Kooperazzjoni. Għandhom jintbagħtu kopji wkoll lir-Rappreżentanzi Permanenti tal-Istati Membri.